Source: https://www.jogiforum.hu/hirek/archivum/2018-10
Timestamp: 2019-12-05 16:48:53
Document Index: 18249590

Matched Legal Cases: ['bíróság ', 'bíróság ', 'Bíróság ', 'bíróság ', 'bíróság ', 'bíróság ', 'bíróság ']

Hír archívum: 2018. október
Hatékonyabb fellépés a nemzetközi adókikerüléssel szemben - Adóügyi megállapodást kötött Magyarország és az Egyesült Államok
Alkotmányozó bizottság alakul az új szíriai alaptörvény kidolgozására - Török-orosz-francia-német csúcstalálkozó volt Isztambulban
Példa nélküli fordulat a 2015-ös dízelbotrányban - A Volkswagen főrészvényesének több mint 47 millió euró kártérítést kell fizetnie
Új vezető a Baranya és a Csongrád megyei rendőr-főkapitányság élén - November 1-jén lépnek hivatalba az új vezetők
A bírósági közvetítés társadalmi beágyazottsága - Hogyan zajlik és miért jó a mediációs eljárás? - Kisfilmmel
"Az ország mintegy 70 bíróságán élhetnek az ügyfelek a mediáció adta lehetőségekkel, 2012 óta 4376 közvetítői eljáráson vannak túl a bírósági közvetítők, és az esetek több mint felében megegyezés született - emelte ki megnyitó beszédében az Országos Bírósági Hivatal elnöke “A bírósági közvetítés társadalmi beágyazottsága, aspektusa” című nemzetközi konferencián. Handó Tünde hozzátette: a bírósági közvetítés nagyszerűsége abban rejlik, hogy az emberek letérnek a perlekedés útjáról és a közös pontokra koncentrálva megegyezésre tudnak jutni. A bírósági közvetítők azért dolgoznak, hogy a felek között egy nyertes-nyertes pozíció alakulhasson ki.
Csoportos társasági adózás - Új szabályrendszert vezet be az október 19-dikén bemutatott adócsomag
Útdíjak távolság és szennyezőanyag kibocsátás alapján - Új uniós szabályok a transzeurópai közúti közlekedési hálózaton
Olaszország megsértette a szicíliai maffia volt főnökének jogait - Az Emberi Jogok Európai Bírósága döntést hozott
Elmarasztalta Olaszországot csütörtökön a strasbourgi Emberi Jogok Európai Bírósága (EJEB), amiért a halála előtti hónapokban is rendkívül szigorú körülmények között tartották fogva Bernardo Provenzanót, a szicíliai maffia néhai főnökét.
Továbbfejlesztett schengeni információs rendszer - Az EP három rendelettervezetet fogadott el egy biztonságosabb Európáért
A továbbfejlesztett schengeni információs rendszer hozzájárul a terrorizmus, a határon át nyúló bűnözés, és a szabálytalan bevándorlás elleni határozottabb uniós fellépéséhez. Az Európai Parlament szerdán három rendelettervezetet fogadott el, amelyek az európai határigazgatás és határbiztonság leggyakrabban használt információs rendszerét: a schengeni információs rendszert (SIS) teszik naprakésszé.
Ukrán filmrendező kapja idén a Szaharov-díjat - Oleg Szencovnak ítélte az Európai Parlament az emberi jogi elismerést
Oleg Szencov ukrán filmrendező kapja az EP emberi jogi díját, a Szaharov-díjat 2018-ban – döntött az EP elnöke és a frakcióvezetők október 25-én, csütörtökön.
Új nevet kap Macedónia - Megszavazta a macedón parlament az alkotmánymódosítást
Teljes körű elektronikus ügyintézés a bíróságokon - Több mint 22 millió elektronikus irat a Dokumentumtárban!
Dinamikusan megnövekedett a bírósági lajstromprogram Dokumentumtárba feltöltött elektronikus iratok száma, mióta bevezették a teljes körű elektronikus ügyintézést 2018. január 1-jén. A Dokumentumtár jelenleg több mint 22 millió elektronikus iratot tartalmaz.
2021-től tilos az eldobható műanyagok forgalmazása - Az Európai Parlament megszavazta az uniós jogszabálytervezetet
2021-től nem forgalmazhatóak az egyszer használatos műanyag eszközök - evőeszközök, fülpiszkálók, szívószálak, tányérok, lufitartó botok és keverőpálcák. Az Európai Parlament ma megszavazta a betiltást célzó uniós jogszabálytervezetet.
Fogyasztói vitarendezés békéltetés útján - Jelentősen növekszik a békéltető testületek iránti igény
A fogyasztók érdekében létrehozott békéltető testületek megkerülhetetlenek lettek a fogyasztóvédelemben. Tájékoztatnak, tanácsot adnak, nemcsak a fogyasztóknak, hanem szükség szerint a vállalkozásoknak is. Ha pedig nem tudja a vállalkozás a fogyasztóvédelmi vitát rendezni, azt a kereskedelmi és iparkamarák mellett működő, független megyei és fővárosi békéltető testületek megoldják.
A törvényalkotó azzal, hogy a hatályos ösztöndíjszerződésekben is előírta a honvédtiszti alapképzés kétszeresének megfelelő szolgálati idő átvezetését egyoldalú módosítással, a múltban korábban már megtörtént és befejezett tényekhez fűzött a korábbitól eltérő jogkövetkezményt, méghozzá úgy, hogy az az érintettek számára hátrányosabb, terhesebb helyzetet eredményezett. Az Alkotmánybíróság megállapította a Magyar Honvédség hivatásos és szerződéses állományú katonáinak jogállásáról szóló törvény vonatkozó rendelkezésének alaptörvény-ellenességét.
Lengyelország köteles azonnal felfüggeszteni a legfelsőbb bíróság bírái nyugdíjkorhatárának csökkentésére vonatkozó nemzeti rendelkezések alkalmazását . A Bíróság elnökhelyettesének végzése visszaható hatállyal alkalmazandó a legfelsőbb bíróság e rendelkezéssel érintett bíráira - áll az Európai Unió Bíróságának ítéletében.
Először az intézmény történetében, az Alkotmánybíróság elnökének meghívására csaknem százötven ügyvéd vett részt a Magyar Ügyvédi Kamarával együttműködésben szervezett konferencián az Alkotmánybíróság hirdetőtermében. Megnyitó beszédében Sulyok Tamás hangsúlyozta: az esemény hagyományteremtő szándékkal jött létre, és célja az Alkotmánybíróság és a Magyar Ügyvédi Kamara közötti intézményes kapcsolat megteremtése.
A bírósági elnökök nyilatkozata alkalmasak az igazságszolgáltatásba vetett közbizalom megingatására - véli a Magyar Bírói Egyesület. A MABIE választmányi tagjainak október 14-i ülése állást foglalt az Országos Bírói Tanács póttagjainak választási eljárásával, illetve az elnöki értekezlet nyilatkozatával kapcsolatban.
Tizenhétezer család jogosult a gyermekek otthongondozási díjára (gyod), amely jövőre egységesen havi bruttó százezer forintra nő - közölte az Emberi Erőforrások Minisztériumának család- és ifjúságügyért felelős államtitkára.
Az Acritas piackutató cég idén is felállította a Globális Vezető Ügyvédi Irodák rangsorát, amelyen immár kilencedik alkalommal lett a Baker McKenzie a világ legelismertebb ügyvédi irodája. A nemzetközi lista elemzése rámutat az innováció meghatározó szerepére a márkaismertség növekedésében.
Hitelközvetítőket, ingatlanforgalmi szakértőt és vállalkozókat ítélt el a Kaposvári Törvényszék hitelek folyósításával összefüggő mintegy 190 millió forint vagyoni hátrány okozása miatt - tájékoztatta a Somogy Megyei Főügyészség.